***Pokyny upravujúce podmienky prevádzky, vnútorného režimu školy a výchovno-vzdelávacieho procesu v školskom roku 2020/2021***

***Dodatok č.4 k pokynom upravujúcim podmienky výchovno-vzdelávacieho procesu v školskom roku 2020/2021***

***Opatrenia prijaté so súhlasom zriaďovateľa***

 ***s účinnosťou od 26. októbra 2020***

*V čase mimoriadnej situácie spôsobenej ochorením COVID – 19 sa v období od 26.10.2020 upravujú týmto prevádzkovým poriadkom postupy, organizácia a podmienky výchovy, vzdelávania a stravovania s rešpektovaním opatrení Úradu verejného zdravotníctva SR a Rozhodnutia ministra školstva, vedy, výskumu a športu SR.*

*Tento dodatok vychádza z  Rozhodnutia ministra školstva, vedy, výskumu a športu o opatreniach pre školy (23. 10. 2020) podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“)*

***Vypracovala: Mgr. Alžbeta Ličková, RŠ***

**Organizácia výchovy a vzdelávania od 26.10.2020 – prechod na dištančné vzdelávanie (žiaci II. stupňa)**

# **Vyučovanie žiakov – II. stupňa**

1. Žiaci **V. – IX. ročníka budú mať dištančný spôsob vyučovania** podľa upraveného rozvrhu, v ktorom sú vyznačené iba online hodiny. Ostatné hodiny ostávajú zachované podľa pôvodného rozvrhu.

2. Dištančná forma vzdelávania žiakov školy prebieha prostredníctvom elektronickej komunikácie s pedagogickými zamestnancami školy prioritne **prostredníctvom edukačného portálu EduPage a prostredníctvom programu Microsoft Teams** (v prípade nevyhnutnosti v niektorom náhradnom programe, napr. Google Meet alebo Webex). Je dôležité, aby žiaci pravidelne sledovali EduPage a webovú stránku školy. V prípade, že žiak nemá prihlasovacie údaje do EduPage – kontaktuje svojho triedneho učiteľa.

3. Žiak môže požiadať vyučujúceho o individuálnu konzultáciu prostredníctvom elektronickej komunikácie.

4. Žiaci sú povinní komunikovať s učiteľmi a rešpektovať ich pokyny. Sú povinní študovať zaslané materiály, vypracovať zadania, posielať učiteľom výsledky riešení a podobne.

5**. Žiaci sú povinní zúčastňovať sa online vyučovania**. Neprítomnosť žiaka na online vyučovaní sa zapíše ako absencia. Neúčasť na online vyučovaní musí zákonný zástupca ospravedlniť vyučujúcemu. Bezdôvodná neúčasť sa považuje za neospravedlnenú hodinu. V prípade ochorenia dieťaťa je rodič povinný bezodkladne nahlásiť túto skutočnosť triednemu učiteľovi. V tom prípade bude neúčasť žiaka ospravedlnená.

6. **Online vyučovacie hodiny budú prebiehať v nasledujúcom čase**:

1. hodina: 8:30 – 9:10 2. hodina: 9:20 – 10:00 3. hodina: 10:10 – 10:50 4. hodina: 11:00 – 11:40 5. hodina: 11:50 – 12:30 hod.

7. Zadania pre žiakov k predmetom vyučovaných dištančne (vrátane výchov) mimo online hodín budú zasielané žiakom na celý týždeň v prvý pracovný deň v týždni. Žiaci sú povinní splniť zadania do termínu určeného vyučujúcim. V opačnom prípade sa úloha považuje za nesplnenú, a tak bude aj hodnotená.

8. Učiteľ dodržiava požiadavku primeranosti. Žiakom posiela učebný materiál v rozsahu, ktorý zodpovedá počtu vyučovacích hodín v týždni. Ak učiteľ pridá k učebnému materiálu aj pracovný list, zohľadní reálny čas, ktorý je potrebný na jeho vypracovanie. Žiakom dá na vypracovanie zadaných úloh dostatočný čas.

9. Učiteľ poskytne žiakom primeranú spätnú väzbu vo forme slovného zhodnotenia alebo iným jednoduchým spôsobom.

10. Žiakom so ŠVVP venuje zvláštnu starostlivosť inkluzívny tím (asistentky učiteľa, špeciálna pedagogička, školská psychologička).

11. Triedni učitelia sú povinní monitorovať stav dištančnej formy vzdelávania vo svojej triede, komunikovať, spolupracovať s ostatnými vyučujúcimi a v rámci možností riešiť problémy spoločne.

12. V prípade neodkladných problémov týkajúcich sa vzdelávania sú žiaci povinní kontaktovať svojho triedneho učiteľa, resp. konkrétneho vyučujúceho.

13. V prípade potreby riešenia IKT problémov sa môžete obrátiť na IT koordinátora triedy z radu rodičov (kontakt u triedneho učiteľa alebo triedneho dôverníka) alebo správcu školskej počítačovej siete – p. uč. Andrássyho.

14. Žiaka, ktorý nereaguje na dištančné vzdelávanie, bude kontaktovať vyučujúci → triedny učiteľ → vedenie školy a zistí príčinu. V prípade, že žiak nemá prístup k internetu, škola zabezpečí papierovú formu zadaných úloh a vedenie školy dohodne spôsob doručenia zadaných úloh žiakovi.

15. Žiaci a učitelia sú povinní každý deň kontrolovať svoju emailovú schránku a aktualizácie na EduPage, resp. webovej stránke školy.

***Vyučovanie žiakov – I. stupňa***

1. Žiaci I. – IV. ročníka budú mať vyučovanie v škole podľa riadneho rozvrhu (prezenčná forma), ktorý môže byť mierne upravený.

2. Žiaci sa vyučujú v svojich kmeňových triedach.

3. Žiaci nosia vo všetkých vnútorných priestoroch školy rúško (prekryté horné dýchacie cesty), aj v exteriéri školy.

4. Vyučovanie telesnej a športovej výchovy a hudobnej výchovy sa realizuje teoretickou formou.

5. Voliteľný predmet etická výchova sa realizuje dištančnou formou.

6. Krúžková činnosť v popoludňajších hodinách neprebieha.

7. Vyučovanie na ZUŠ prebieha dištančnou formou.

***Školský klub detí***

Prevádzka ŠKD počas mimoriadnej situácie sa upravuje nasledovne:

► Ranná prevádzka – nie je

► Popoludňajšia prevádzka sa skracuje nasledovne:

» 1, 2, a 3. oddelenie je v prevádzke do 16:30 hod.

» 4. oddelenie je v prevádzke max. do 15:00 hod.

- Žiaci navštevujúci ŠKD sa riadia pokynmi vychovávateľky.

- Rodič si dieťa z ŠKD v popoludňajších hodinách vyzdvihuje pred pavilónom, nevstupuje do budovy. Využíva zvonček umiestnený pri vstupe do pavilónu.

Jesenné prázdniny

Na základe rozhodnutia MŠVVaŠ SR sa v tomto školskom roku mení **termín jesenných prázdnin** a to nasledovne: **30. 10. 2020** (piatok), **2. 11. 2020** (pondelok), **6. 11. 2020** (piatok) a **9. 11. 2020** (pondelok).